આજે પ્રકાશિત રૂપમાં ભજનસંપાદન ગ્રંથોમાં જે સંતસાહિત્ય મળે છે તેને ગાનારી અસલ તળપદા જૂના ભજનિકો ભજનગાયકોની માત્ર છેલ્લી પેઢી બચી છે. ભજન વાંચનારા‚ ભજન સમજીને ગાનારા‚ ભજન ઝીલનારા ને ભજનમાં જીવનારા ભજનિકો આજે નથી રહ્યા. ભજનના ધંધાદારી કલાકારો ઘણા છે. પણ એમને ભજન સાથે નિસ્બત નથી‚ ભજનના મર્મ સાથે‚ ભજનના શબ્દો સાથે‚ ભજનના અર્થ સાથે‚ ભજનના ભાવ સાથે‚ ભજનના અસલી તળપદા ભક્તિસંગીત સાથે એને લેવાદેવા નથી. મનોરંજનના એક ભાગ તરીકે‚ ધંધાદારી ગાયક તરીકે તે ભજનો ગાઈને કમાણી કરે છે.